

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-05/14-02/6

URBROJ: 238/10-02/13-15-24

Ivanić-Grad, 18. kolovoz 2015.

**GRADSKO VIJEĆE GRADA IVANIĆ-GRADA**

n/r predsjednika Željka Pongraca

PREDMET: Prijedlog Odluke o imenovanju privremenog ravnatelja Muzeja Ivanić-Grada

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada broj 02/14), Gradonačelnik Grada Ivanić-Grada, utvrdio je prijedlog

**Odluke o imenovanju privremenog ravnatelja Muzeja Ivanić-Grada**

Predlaže se predsjedniku Gradskoga vijeća da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestitelja na sjednici Gradskoga vijeća određuje se Martina Kovač Crnčec, pročelnica Upravnog odjela za lokalnu samoupravu, pravne poslove i društvene djelatnosti.

S poštovanjem,

GRADONAČELNIK :

Javor Bojan Leš, dr. vet. med.

Na temelju članka 15. Zakona o ustanovama („Narodne novine“ broj 82/13), članka 35. Statuta Grada Ivanić-Grada (Službeni glasnik, broj 02/14) i čl. 10 Odluke o osnivanju Muzeja Ivanić-Grada (Službeni glasnik 9/14) Gradsko vijeće Grada Ivanić-Grada, na svojoj \_\_\_ sjednici održanoj dana ------- 2015., donijelo je sljedeću

**O D L U K U**

**O IMENOVANJU PRIVREMENOG RAVNATELJA**

**MUZEJA IVANIĆ-GRADA**

Članak 1.

Imenuje se Vida Pust Škrgulja, diplomirana latinistkinja i povjesničarka umjetnosti iz Ivanić-Grada, Ljudevita Gaja 4, OIB:17770721796, privremenom ravnateljicom Muzeja Ivanić-Grada.

Članak 2.

Privremena ravnateljica je dužna obaviti pripreme za početak rada Muzeja, donijeti Statut, te podnijeti prijavu za upis u sudski registar ustanova u roku od 90 dana od imenovanja, te upravlja Muzejom do imenovanja ravnatelja ustanove.

Članak 3.

Ova Odluka stupa na snagu danom objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog Vijeća:

URBROJ:

Ivanić-Grad, 2015. Željko Pongrac, pravnik kriminalist

|  |  |
| --- | --- |
| **PREDMET:** | Odluka o imenovanju privremenog ravnatelja Muzeja Ivanić-Grada |
| **PRAVNI TEMELJ:** | Na temelju članka 15. stavak 1. Zakona o ustanovama („Narodne novine“ broj NN 76/93, 29/97, 47/99, 35/08), čl.10. Odluke o osnivanju Muzeja Ivanić-Grada ( Službeni glasnik 9/14) i članka 35. Statuta Grada Ivanić-Grada (Službeni glasnik, broj 02/14) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

OBRAZLOŽENJE:

Člankom 10. Odluke o osnivanju Muzeja Ivanić-Grada ( Službeni glasnik Grada Ivanić-Grada 09/14) određeno je da će Grad Ivanić-Grad do imenovanja ravnatelja Muzeja imenovati privremenog ravnatelja.

Privremeni ravnatelj Muzeja Ivanić-Grada dužan je u okviru poslova pripreme za početak rada Muzeja obaviti i poslove ishođenja suglasnosti nadležnih tijela za početak rada Muzeja.

Odredbom članka 15.st.1.Zakona o ustanovama propisano je da osnivač ustanove imenuje privremenog ravnatelja ustanove, koji je ovlašten pod nadzorom osnivača obaviti pripreme za početak rada ustanove, a posebno pribaviti potrebne dozvole za početak rada, te podnijeti prijavu za upis u sudski registar ustanova.

Slijedom navedenog predlaže se Gradskom vijeću donošenje Odluke o imenovanju privremenog ravnatelja Muzeja Ivanić-Grada.